text: Horsens har fået nyt image
  25 november 2010 kl. 14.14
  Danskere tænker ikke længere fængselsby, men koncertby, når de tænker Horsens.
  Det viser den nyeste imageundersøgelse af Horsens Kommune.
  Et repræsentativt udsnit af danskere over 18 år bosiddende uden for Horsens Kommune er blevet spurgt: Hvad er det første, du kommer til at tænke på, når jeg siger Horsens?
  52 pct. af danskerne forbinder Horsens med kultur, festivaler og koncerter.
  I slutningen af 90´erne viste en tilsvarende undersøgelse, at ingen danskere forbandt Horsens med kultur, koncerter og festivaler.
  - Så man kan vist roligt sige, at en ellers meget sejlivet myte om fængselsbyen Horsens er definitivt og effektivt aflivet, siger borgmester Jan Trøjborg.
  